– részlet –

fisz   •   jelenkor

Fordította
VÖRÖS ISTVÁN

horizontok
A FISZ és a Jelenkor világirodalmi sorozata
5. kötet

Sorozatszerkesztők
IZSÓ ZITA
LESI ZOLTÁN
URBÁN BÁLINT
ZELEI DÁVID

Elektronikus kiadás

© Petr Hruška, 2012
© Host – vydavatelství, s. r. o., 2012

A fordítás az alábbi kiadás alapján készült
Darmata, Host Edice ReX, Brno 2012

Hungarian translation © Vörös István, 2016
Borítófotó © Jan Bartošnn

ISBN 978 963 676 620 7

Kiadja a Fiatal Írók Szövetsége és a Jelenkor Kiadó Kft.
Megjelent Budapesten 2016-ban
Felelős kiadó Sárközy Bence
A Jelenkor Kiadó az LS Kiadói Csoport tagja
Szerkesztette Izsó Zita
Olvasószerkesztő Györke Mária
Borítóterv Tillai Tamás
Borítótipográfia Szabados Balázs
Műszaki szerkesztő Széplaki Gyöngyi
Nyomdai előkészítés Kaposvári Franciska

Elektronikus verzió: eKönyv Magyarország Kft.
www.ekonyv.hu
Elektronikus könyv Nagy Lajos

Egy valamirevaló tonhalat

Pořádného tuňáka

Jan Balabánnak

Egy valamirevaló tonhalat

hogy együtt reszkessen velünk

azt a ki nem hunyó halezüstöt

ahogy újságpapírba csapják

halott híreket a halra

Egy valamirevaló tonhalat

mi kitartana egy időre

és újra átfagyni

tőle csuklóig

a világ súlyos ezüstjén

körbehordozni őt

a banképületek

meredek falánál

aztán otthon együtt kinyitni az újságot

halhúsra nyomódott választási propaganda

ebben a szagban még undorítóbb

jókora test az újság zátonyán

az asztal zátonyán

Egy valamirevaló tonhalat

amíg végig nem fut rajta

a családi béke nedves hívása

egy felismerés hogy

a fenébe is mennyi mindent

akartunk mi még

♦   ♦   ♦

(A videl jsem…)

És láttam,

milyen vékonyka

az a gyógyintézetbe küldött levél,

pedig tartalmaz minden indokot,

amiért érdemes visszatérni

ide,

az indokok világába.

Tegnap egy kamasz

kinyújtott, bőrkesztyűs

kezén egy vagdalkozó

és hallgatag kerecsen.

Mind a ketten

egyszerre érezték meg

az élő súlyt.

A cinke

Sýkora

Az első hó mindent jelentőségteljesebbé

tett. A bokrok szabad világát.

Az egyszobás lakások négyzetmétereit.

A csonka családból való

gyerekek soványságát.

A cinke röptét a félelmembe,

hogy ha most meghalnék,

az utolsó szavam annyi lenne:

faggyú.

Kisfiam

Chlapče

Kisfiam!

Láttad,

hogy hozok egy teli üveget magamnak.

Csak a kezemet

figyelted.

Hallgattad, ahogy ezek

az ökrök a diófákat irtják az utcában,

egyiket a másik után,

hogy a város újnak hasson.

Tegnap valaki az interneten egy következő

életet ajánlott neked.

Simogattad és gyűrögetted

a sapkádat,

amikor anyád azt kérdezte tőlem,

mond-e nekem még valamit, hogy szerelem.

A szemed az övé, az ujjaid az enyémek.

Készen vagyunk veled,

kisfiam.

De várj,

a reggeli füst a kantinból

a nap megzavart fénysávjába kavarog,

és narancssárga

párává lényegül át.

― ― ―

Ma a folyónál

rám ordítottál

a zavaros zúgón át,

nem lehetett érteni,

valahogy úgy hangzott:

Dárma!

Vegmeszekedett dárma!

Rettentő hosszú volt a folyó,

rám ordítottál,

kisfiam,

egy korhadt ágat lengetve,

a szemed elkerekedett.

Akár egy hitelezőé.

― ― ―

Paradicsomsalátát készítettem

kint a balkonon, ebben a bányákra

épült városban.

Fogsz majd emlékezni erre?

Piros kis kockák

augusztusi lázadása

a betonpárkányra

tett üvegtálban.

Ünnep, na.

Az mind hazugság volt,

kisfiam,

hogy nem vesztegetem az időmet.

Hogy egy perccel teutánad én is elalszom,

és nem helytelenkedem egymagam

a csupasz égő heregolyójának fényében.

Hazudtam neked,

hogy a plafon beázásfoltjai

használható térképek,

hogy olvastam a világgal kötött szerződést,

és hogy kiolvasható betűkkel írták,

hasonlatosan anyád keze írására.

Hazudtam.

Csak ez a paradicsom

igaz itt a betonon.

A cipő

Bota

Vedd csak le a cipődet.

A legnagyobb gyerekméret.

Röhejesen apró betűs

használati utasítás,

te kell kiolvasd.

Összehajolunk

a mocskos, beázott cipő fölött.

Érdesítsük meg a gumi felszínét,

hagyjuk, hogy a repedésben végbemenjen a kémiai folyamat.

Gondolj bele,

a mi testünk is egykor volt csillagok

oxigénjéből és szenéből van.

Távoli, magányos csillagokéból.

Anyáról beszélsz.

Tedd az ujjad a csomóra,

a ragasztót a talpról egy spárgával távolítsuk el.

Nyikorgó éjszaka,

szenvedélyesen bekötött cipő.

A legnagyobb gyerekméret.

Tartalom

Egy valamirevaló tonhalat

♦ ♦ ♦

A cinke

Kisfiam

A cipő

Ugatás

Mell

Mondom neked

Karcolás

Apatöbblet

♦ ♦ ♦

A többit majd

Április

A barlangnál

Aki elnémult

Felelj

Megint mi ketten

Elcsendesedés

A lányom

…az édesanyánál helyezik el

♦ ♦ ♦

Menedék

Körvonal

Vonal

Fűtőanyag

A budinál

Az életről

Játéktermek

Ingyen

♦ ♦ ♦

Havas nap

Visszatérés

A folyosó

Átlátás

Is

Áthúzás

FÜGGELÉK
Hruška–Vörös átiratok/fordítások/variációk

1 Alkák (P. H.)

Alkák (V. I.)

2 Fürdés előtt (P. H.)

Fürdés előtt (V. I.)

3 Az ajtó (P. H.)

Az ajtó (V. I.)

Ajtó – VI-variáció (P. H.)

Ajtó, ajtó, ajtó (V. I.)

4 A titán (P. H.)

A titán (V. I.)

5 Éjszaka (P. H.)

Éjszaka – VI-variáció (V. I.)

Éjszaka (P. H.)

Egy (V. I.)

6 Mit akarok még (P. H.)

Még mi kéne (V. I.)

7 Öt (P. H.)

Öt (V. I.)

Utószó